**תקציר:**

אנו שמחות לסכם שנה משמעותית רביעית של שילוב מלגאי אימפקט בעמותה.

השותפות עם אימפקט מחזקת את חשיבות ערך שיתופי פעולה עבור עמותת אנוש מול ארגונים בקהילה. רצף הקשר שנוצר בין שני הארגונים הנו איכותי ומקצועי ובכך תורם לניהול מתנדבים אופטימלי החל משלב הגיוס וההשמה, דרך הליווי לאורך השנה כולה ועד לשלב זה של הסקת מסקנות ומחשבות להמשך.

ניתן לראות לאורך ארבעת שנות הפעילות את תהליך ההתהוות של שיתוף הפעולה בין אנוש לאימפקט, תהליך שבו אנוש כארגון לומד את דרך הטמעה הנכונה והמקצועית עבור המלגאים וכיצד מלגאי אימפקט מצדם, נחשפים לעשיה המשמעותית שנעשית אצלנו באנוש ומביעים את רצונם להתנדב בארגון העוסק בבריאות הנפש.

התנדבות המלגאים בעמותה

סמסטר א׳ ההתנדבות תחת מסגרת מלגאי אימפקט מסודרת, ברורה ועקבית. – סיימו 33 מלגאים. סמסטר ב׳ – 33 מלגאים.

 סך שעות 3845.

מתוך סך כל המלגאים ישנם 13 מלגאים שהמשיכו אתנו זו השנה השנייה. ישנה מגמה של עלייה בקרב מלגאים הממשיכים אתנו לשנה ב'. 3 מלגאיות המשיכו אתנו זו השנה השלישית.

כל המלגאים שובצו והגיעו מידי שבוע בשעות אחר הצהריים, למרכזים החברתיים של אנוש, ב-18 סניפים שונים ברחבי הארץ: צפת, עפולה, חיפה, קריית ים, נתניה, קריית אונו, פתח תקווה, רמת גן, ירושלים, בית שמש, לוד, תל אביב, בת ים, חולון, שדרות, אשדוד, קריית גת, באר שבע.

מודל ההתנדבות במרכזים החברתיים התאפשר והתממש בהצלחה מכמה סיבות: פריסה ארצית רחבה, שעות אחה"צ המאפשרות לסטודנטים גמישות לצד הלימודים וכן היותם כוללים מוטיב של הנאה חברתית לצד שיקום ועולם תוכן מקצועי. המלגאים השתלבו כחלק מצוות המרכז, ניהלו שיחות אישיות וקבוצתיות עם מקבלי השירות, והעבירו פעילויות העשרה שונות.

אנו שמחות לציין באופן מיוחד ארבעה מלגאי אימפקט שהצטיינו בפועלם במהלך שנה:

* **מעיין בר יותם – מרכז חברתי אשדוד**
* **יובל שחורי – מרכז חברתי תל אביב**
* **דביר רובינשטיין – מרכז חברתי ירושלים**
* **אור צברי – מרכז חברתי תל אביב**

ליווי הדרכה ובקרה

המלגאים לקחו חלק בצוות המרכז החברתי, ובתוך כך קיבלו ליווי שוטף מהרכזים החברתיים.

את השותפות מול אימפקט מלווה מנהלת ההתנדבות של העמותה משלב החשיפה ועד לדוח זה. כל הרכזים הכירו ועבדו עם המלגאים בקשר אישי במהלך השנה, נתנו מענה לדילמות ולסוגיות העולות במרכז החברתי וליוו בתהליכי פיתוח אישי שעברו המלגאים במסגרת התנדבותם.

משוב וסיכום

ניכר כי המפגש עם המלגאים היה מוצלח, פורה ומרגש. באי המרכז החברתי ציפו לבואם והעריכו את עבודתם לאורך השנה כולה. המלגאים יצרו קשרים טובים עם הרכזים, המדריכים, המתנדבים הנוספים וכמובן עם מקבלי השירות.

אנו לוקחים בתשומת לב רבה את כל הנקודות לשימור ושיפור אשר עלו מן המשובים, ביניהן: קביעת רצף הדרכות מקצועיות שבנויות במערכת, חיבור אל תחומי התנדבות נוספים הקיימים באנוש, קיום ימי עיון מיועדים למתנדבים, עידוד מלגאי שנה ב' להמשך פעילות לשנה ג' ועוד.

ניכר כי הפעילות והמעורבות במרכזים החברתיים פגשה את המלגאים בכמה אופנים: בחשיפה לעולם בריאות הנפש, בשבירת חסמי סטיגמה וכן בהכרות מעמיקה יותר עם עצמם. שמחנו לקבל מהם תגובות משמעותיות בשיחות האישיות עמם, הן מהוות עבורנו סיכום לשנת הפעילות המשותפת:

" חשוב לי שתדעו שההתנדבות באנוש מאוד משמעותית עבורי, זאת חוויה מעצימה ומאוד ייחודית לא הייתי עובר חוויות כאלה בשום מקום אחר".

בברכה ובהערכה,

ד"ר הלה הדס

מנכ"לית